
          ОБЩИНА ГУЛЯНЦИ, ОБЛАСТ ПЛЕВЕН

                          гр. Гулянци, ул. “В. Левски” № 32, тел:6561/2171, е-mail: obshtina_gulianci@ma
О  Т  Ч  Е  Т
за изпълнение на Програмата за опазване на околната среда на Община Гулянци  през 2018 г.
Настоящия отчет по общинската програма за опазване на околната среда е в изпълнение на Закона за опазване на околната среда – чл.79; ал.5 и Закона за управление на отпадъците – чл.52, ал.9.  Програмата е за периода 2015-2020 г. и е приета с Решение № 136 /24.06.2016 г. Отчетът за изпълнение на плана за действие заложен в общинската програма за опазване на околната среда включва информация за степента на постигане на целите на програмата, резултатът и предприетите мерки.
В изпълнение на Програмата, съобразно специфичните стратегически цели и Плана за действие към нея, са предприети следните мерки/действия:

1. Подобряване управлението на водите и развитие на инфраструктурата за питейни и отпадъчни води
Опазване чистотата на водата е първостепенна задача, осигуряваща здравословно съществуване на човешкия индивид. 

Мярка: Доизграждане и рехабилитация на водопроводната мрежа, непрекъснато водоподаване и гарантирано качество на водата в населените места. 
Във връзка с изграждане на тръбен кладенец за допълнително питейно-битово  водоснабдяванe на гр. Гулянци, Община Гулянци проведе процедура по промяна на начина на трайно ползване от „нива” в терен със специално предназначение „за питейно-битово водоснабдяване и санитарно-охранителна зона” на поземлен имот №18099.308.1 в землището на гр. Гулянци, местност „Край село”.

2. Подобряване на ефективността на системата за управление на отпадъците на територията на общината

На основание чл.52, ал. 1 от Закон за управление на отпадъците и чл. 79, ал. 1 и ал. 4 от Закон за опазване на околната среда, кмета на общината е разработил Програма за управление на отпадъците, която е приета с Решение № 137/24.06.2016 г. от общински съвет – гр. Гулянци, контролиращ нейното  изпълнение. Програмата  е неразделна част от общинската програма за опазване на околната среда  и е за  периода 2016-2020 г.
Стратегическата цел на програмата за управление на отпадъците е да се постигне високо ниво на защита на околната среда в община Гулянци. Чрез нейното реализиране  се цели намаляване на замърсяването на околната среда в община Гулянци, установяването на ефективна и екологосъобразна система за съвременно управление на отпадъците чрез повишаване на разделното събиране и рециклирането на отпадъците  в  общината.
Управление на отпадъците се извършва от Община Гулянци дейност „Чистота”.  Организираното сметосъбиране и транспортиране на отпадъците обхваща 100% от населението на общината. То се извършва два пъти в месеца от две  сметосъбирачни машини. Събраните отпадъци се извозват на регионалното депо Плевен. Единичните договорени цени за изпълнение на дейностите по експлоатация и стопанисване на регионалната система са както следва:

-  Предварително третиране чрез сепариране на неопасни отпадъци – сепариране на смесени битови отпадъци, отделяне на рециклируеми отпадъчни материали  (стъкло, метали, пластмаси, хартия и картон) – 18.90 лв. на тон отпадък , без вкл. ДДС

- Оползотворяване чрез компостиране зелени отпадъци в инсталацията  за компостиране на „зелени”  отпадъци – 14,60, без вкл. ДДС

 - Депониране на отпадъци  в клетка № 1 – 14,80 лв. без вкл. ДДС

Закупените в края на предходната година, 87 контейнера тип „Бобър” на обща стойност  44. 896  лв., бяха разпределени във всички населени места на Общината. 

Общината редовно превежда необходимите отчисления  съгласно  чл. 60 и чл.64 от Закона за управление на отпадъците /ЗУО/ и дължимата сума за предварително третиране и депониране на битовите отпадъци от Община Гулянци.

През 2018 г. не е променян размера на такса битови отпадъци, която собственици и наематели на жилищни и нежилищни имоти на територията на община Гулянци, заплащат за предоставяне на услугата по сметосъбиране, сметоизвозване, депо и чистота.
В сила са договорите с „Екобултех”АД за разделно събиране и оползотворяване на излязло от употреба електрическо и електронно оборудване /ИУЕЕО/,  и  с „Екобулбатери”АД за организиране и управление на дейностите по събиране, транспортиране, временно съхраняване, предварително третиране и оползотворяване /обезвреждане на негодни за употреба батерии и акумулатори /НУБА/. За 2018 г. нямаме предадени отпадъци.
В края на годината Общината сключи договор за изграждане и обслужване на система за разделно събиране на отпадъци от опаковки с „ЕКОПАК БЪЛГАРИЯ”  АД.  С въвеждането на системата за разделно събиране на отпадъците от опаковки и отпадъчни материали: хартия и картон, метали и пластмаси, образувани в домакинствата, административните учреждения и търговските обекти на територията на община Гулянци,   общината изпълнява задълженията си по чл. 19, ал.3, т.6 и т. 7 от ЗУО,  допринася за достигане на целите залегнали   в чл.  33 и чл. 31 от  ЗУО и осигурява  висока защита на околната среда.
В долупосочената таблица са представени събраните приходи и извършените   разходи  на дейност „Чистота”  през 2018 г.
	НАИМЕНОВАНИЕ
	ПЛАН
	ОТЧЕТ

	Приход
	318895
	290329

	Такси за битови отпадъци
	290000
	247961

	Други собствени приходи
	28624
	42097

	Преходен остатък от ЦК а КР
	271
	271

	Разходи
	318895
	290329

	Заплати на персонала нает по трудови правоотношения
	86215
	86209

	Други възнаграждения и плащания за персонала                            / СБКО,болнични и др. /
	1380
	1218

	Задължителни осигурителни вноски от работодатели
	16795
	16780

	Работно облекло
	1600
	1581

	Материали
	29130
	29093

	Вода, горива и енергия
	55585
	51869

	Разходи за външни услуги
	54560
	47518

	Платени данъци и такси
	2835
	2170

	Разходи за командировки
	20
	20

	Разходи за застраховки
	4050
	4046

	Придобиване на друго  оборуд ване, машини и съоръжения - дробилка за клони
	5000
	0

	Отчисления по чл.60 и 64 от ЗУО
	35725
	24525

	Осигуряване финансирането на

доставки за оборудване на РСУО  Плевен
	26000
	25300


Мярка: Извършване на съвместни проверки с РИОСВ и областна администрация на складовете, в които се съхраняват  препарати за растителна защита (ПРЗ) с изтекъл срок на годност на територията на общината;
Служители на община Гулянци ежемесечно извършват проверки на склада за съхраняване на препарати за растителна защита (ПРЗ)  с изтекъл срок на действие за евентуални течове извън склада, нарушаване на целостта на склада и др. и резултатите от проверките и  предприети действия се докладват на РИОСВ Плевен.
В края на годината стартира изпълнението на проект „Екологосъобразно обезвреждане на излезли от употреба пестициди и други препарати за растителна защита с изтекъл срок на годност на територията на РИОСВ - Монтана,  РИОСВ - Плевен и РИОСВ – Враца, изпълняван в рамките на Българо- Швейцарска Програма за Сътрудничество. Предстои склада съдържащ препарати за растителна защита (ПРЗ) да бъде почистен, а препаратите транспортирани и предадени за окончателно обезвреждане.
Мярка: Закриване на общинското депо.
Очакваме финансиране от ПУДОС на проект  „Закриване и рекултивация на сметище за твърди битови отпадъци в землището на гр. Гулянци”. 
3.Подобряване  качеството на атмосферния въздух и намаляване на шума  на територията на общината

Община Гулянци попада в район за оценка на управление на качеството на атмосферния въздух по смисъла на чл. 30, ал. 1, т. 4 от Наредба № 7 регистриращ състояние на атмосферния въздух под установените за страната норми на 
замърсяване. Чистотата на атмосферния въздух се дължи на няколко фактора – липса на големи пътно-транспорти артерии, замърсяващи въздуха чрез изхвърляните от автомобилите вредни газове и отсъствие на големи предприятия, замърсители на атмосферния въздух. Основни замърсители на въздуха в общината са транспорта и битовото отопление Чрез система от мерки за повишаване на ефективността на потреблението на енергия в общинските обекти може да се намалят консумацията и разходите за енергия, както и емисиите на парникови и вредни газове в атмосферния въздух и да се подобри качеството на околната среда в общината. Замяната на ниско ефективни горива и насърчаване използването на възобновяеми енергийни източници и др. ще допринесат  за намаляването  на парникови и вредни газове. 

Като изпълнение на мерките за намаляване на консумацията и разходите за енергия, както и емисиите на парникови и вредни газове в атмосферния въздух Общината е кандидатствала по „Национална програма за енергийна ефективност на административни сгради” за саниране на: 
-   „Административна сграда на Община Гулянци”  в гр. Гулянци, област Плевен;
-  „Център за предоставяне на услуги на гражданите”  в гр. Гулянци, област Плевен;
       - Проект „Красива България”2019г., - „Въвеждане на мерки за енергийна ефективност на сграда  „Медицински център д-р Ал.Войников” в гр. Гулянци.
Успешно бяха въведени в експлоатация обектите.
- Проект „Красива България” 2018г., - „Въвеждане на мерки за енергийна ефективност на сграда на СУ”Асен Златаров”- с. Гиген, община Гулянци, УПИ IX-664, кв. 60, област Плевен; 

- Изграждане на отоплителна инсталация на пелети в медицински център „Д-р Александър Войников” гр.Гулянци;
- Доставка и монтаж на нова отоплителна горелка на пелети в детска градина „Детска радост” в с.Милковица.
4 Опазване и възстановяване на биолагичното разнообразие, вкл. Натура 2000

Мярка: Контрол на билкосъбирачите и билкозаготвителните пунктове на територията на общината;
С цел предотвратяване увреждането на естествените находища на лечебните растения и намаляване на техните ресурси, ежегодно се информира обществеността за диворастящите лечебни растения под специален режим на опазване и ползване, подробно описани в заповед на Министъра на околната среда и водите.  Издадени  са седем броя позволителни за ползване на лечебни растения от терени общинска собственост.
Мярка: Опазване на ловните  ресурси на територията на Общината;
През последните години се увеличи  популацията  на лисици и чакали на територията на Община Гулянци. Това причинява големи щети  на останалия дивеч. С цел предотвратяване намаляването на броя на ловните животни в общината съгласно  Решение № 463 от 27.04.2018 г. бе отпусната премия  на всеки отстрелян чакал в размер на 10.00 лв. и лисица 5.00 лв. до изчерпване на определената сума от 3000лв. Няма изплатени премии, тъй като няма подадени в общината протоколи за отстрелян дивеч.
Мярка: Грижа за опазване на горския фонд, противопожарни мерки.
Противопожарните мероприятия са изпълнени трикратно, частично, поради недостъпност на техниката до обектите, тъй като минерализованите ивици са обраснали с дървесна растителност.

5. Превенция появата на свлачища и наводнения, възстанояване на нарушени терени
На територията на Община Гулянци са регистрирани свлачищни райони в селата Милковица, Долни Вит, Сомовит, Искър, Крета и Ленково. „Геозащита” Плевен ежегодно актуализира информацията за геоложката ситуация в тези свлачища и я предоставя на Община Гулянци. 
Мярка: Изграждане на подпорни стени като мерки за предотвратяване на свлачища.
По тази мярка няма извършени дейности.
6. Повишаване на информираността на населението относно състоянието на околната среда възможностите, които тя предлага за развиване на устойчиви икономически дейности и създаване на условия за подготовка на проекти в областта на екологията
Мярка: Периодично информиране на населението за изпълнението на мерките от Общинската програма за опазване на околната среда, както и за реализацията на различни други проекти с екологична насоченост, свързани с национални кампании и местни инициативи, чрез средствата за масова информация и други средства.

В сайта на община Гулянци -  www.gulyantsi.net е осигурен достъп  за обществеността, където  в секция Общината е  създадена подсекция „Екология“,  в която се публикува актуална информация по отношение политиката на Общината по управление на отпадъците - чл.19, ал.3, т.13 от ЗУО, отчетите за изпълнение на Общинска Програма за опазване на околната среда на община Гулянци и др. 

